Op 'n koppie buite Jerusalem het daar tweeduisend jaar gelede drie kruise gestaan. Jesus van Nasaret het aan die middelste kruis die geskiedenis letterlik in twee gedeel. Hy het die mag van sonde en dood finaal verslaan, sodat die mens vir wie Hy so lief is, weer die vreugde van 'n hegte verhouding met Hom kan beleef. Terwyl Jesus aan die kruis hang, vloei daar sewe uitsprake oor sy lippe – onvergelyklike woorde van liefde, hoop, versmagting en, uiteindelik, oorwinning. Daardie woorde weerklink vandag nog net so helder, en hou ook 'n boodskap in vir jóú lewe. Beleef hoe hierdie uitsprake God se liefde en genade in jou lewe tuisbring, en waarom die gebeure daardie Vrydag jou nie onaangeraak sal laat nie. Jesus het sewe finale uitsprake gemaak aan tydens Sy laaste ure aan die kruis. Hierdie frases lê volgelinge van Jesus baie naby aan die hart omdat dit 'n kykie gee in die realiteit en intensiteit van Sy lyding aan die kruis.
Die kruiswoorde weerspieël Sy goddelikheid sowel as Sy menslikheid. Volgens die Evangelies is die finale uitsprake in kronologiese volgorde:
1. Jesus praat met sy vader
2. Jesus praat met die krimineel aan die kruis
3. Jesus praat met Maria en Johannes
4. Jesus roep uit tot die Vader
5. Jesus is dors
6. Dit is volbring!
7. Jesus se laaste woorde
Tom Gouws skryf in sy blog dat in uiterste pyn en ontbering het Jesus aan die kruis net sewe kruiswoorde kon uiter, maar elkeen van hierdie woorde verhul die volledigheid en oneindigheid van sy Goddelike missie. Die laaste kruiswoord – dit gee vir ons 'n baie goeie samevatting van wat alles by die kruis gebeur het: "En toe Jesus die asyn geneem het, sê Hy: Dit is volbring! En Hy het sy hoof gebuig en die gees gegee." (Joh 19:30).